Zilupe
Zilupe (läti) (latgali Sīnuoja) on linn Lätis Latgales Ludza piirkonnas. Zilupe on Läti kõige idapoolsem linn. Linn asub Venemaa piirist kahe kilomeetri kaugusel, merepinnast 120 meetri kõrgusel. Linna ajalooline saksakeelne nimi oli Rosenau, venekeelne Розеново, poola keeles oli linna nimi aga Rezenmujża. 2021. aasta alguses oli Zilupe elanikest venelasi 55,4%, lätlasi 27,1%, valgevenelasi 9,5%, poolakaid 2,6% ja ukrainlasi 1,7%.